Ma glo in motor verwurg | Maroela Media
Kavitha Nerputh (41). (Foto: Facebook)
'n Sakevrou en ma van drie is oënskynlik in haar motor in 'n straat in Pietermaritzburg vermoor.
Die vrou is as Kavitha Nerputh geïdentifiseer. Haar liggaam is Maandag om 19:30 in haar motor in Alexandraweg in Scottsville ontdek.
"Die 41-jarige vrou is vermoedelik verwurg. Die motordeure was gesluit en die polisie moes 'n agterdeur oopbreek om die liggaam te verwyder," het kol. Thembeka Mbele, polisiewoordvoerder in KwaZulu-Natal, gesê.
Tientalle boodskappe van medelye is intussen op Nerputh se Facebook-blad geplaas. Haar dood is beskryf as 'n groot verlies vir haar familie en vriende.
Die Alexandra-polisie ondersoek die voorval, maar niemand is nog in verband met die moord in hegtenis geneem nie, het Mbele gesê.
The Witness het berig volgens 'n bron was Nerputh netjies geklee in 'n swart broek en formele bostuk, hoëhakskoene en juwele. Haar handsak, beursie en juwele was volgens die koerant onaangeraak.
Die koerant het verlede jaar ook berig Nerputh het 'n beskermingsbevel teen 'n voormalige vriendin gekry, nadat dié vals profiele op Facebook geskep het waarin sy onder meer na Nerputh as 'n prostituut verwys het.
Begin by die (vriendin), nee wat sulke vriendinne het mens nie nodig wat jou so sleg maak nie.
En watse tipe 'sake' het dié sakevrou bedryf?
Ja nee, verwurging is persoonlik. Want ek meen, mens moet die persoon letterlik in die oe kyk as jy haar nie van agter verwurg nie, en wie kan dit sonder 'n gewete doen. Maar die polisie sal eerste begin by die sogenaamde vriendin wat die strooi op Facebook geplaas het.
Keprilisa, why always go the the Racist way…. yes if she was white the same questions would have been asked.
Mense vergeet net 1 oomblik jul nuuskierigheid en rasisme storietjies. 'n Pragtige vrou is skielik vermoor, sy het kinders wat nie meer hul geliefde Moeder het nie. Alles wat mense kwytraak is nie noodwendig rassisme nie, party mense het net baie meer vrye tyd as ander en raak vervelig. Party mense gaan soek die fout by die slafoffer………. Die "bottom line" is, niks regverdig die dood van 'n ander mens, so dit maak nie saak wat sy gedoen het nie, sy lyk netjies en versorg haar kinders……..